Ochotona

***Ochotona*** é un xénero de mamíferos lagomorfos da familia dos ocotónidos. É o único xénero da familia que persiste actualmente. As súas 30 especies actualmente viventes son coñecidas vulgarmente como **picas**, e tamén como **lebres asubidoras** e **coellos de roca** (aínda que non están estreitamente emparentados coas lebres nin cos coellos, que forman parte doutra familia de lagomorfos, a dos lepóridos). 

A diferenza do xénero extinto *Prolagus*, as especies de *Ochotona* perderon o último molar superior.

## Morfoloxía 
Presentan unha aparencia moi similar á das cobaias comúns. A súa dentadura presenta no maxilar catro incisivos, seis premolares e catro molares, e na mandíbula teñen dous incisivos, catro premolares e seis molares. A súa cola é tan curta que case nin se ve e o seu corpo está cuberto dun pelame denso e suave. Viven en comunidades bastante numerosas, tanto en chairos como en montes, e aliméntanse case exclusivamente de herbas. O nome de *lebre asubiadora* é debido a un asubío que emiten de cando en vez.

## Distribución xeográfica 
En Europa coñécese unha soa especie, *Ochotona pusillus*, que tamén se atopa nalgunhas zonas de Asia. De feito, en Asia é o continente onde habitan máis especies deste xénero, aínda que tamén se atopan algunhas en Norteamérica.

## Taxonomía 
### Descrición 
O xénero foi definido en 1795 polo naturalista alemán Heinrich Friedrich Link, en *Beitr. Naturgesch*., 2: 74., que tomou como especie tipo a *Ochotona minor*, rebautizando a especie *Lepus dauuricus* Pallas, 1776 (hoxe coñecida como *Ochotona daurica*). e, no segundo caso, coa adición á raíz do nome xenérico o sufixo do latín científico *-ĭidae*, co que se forman os nomes das familias de animais.
 
#### Nome vulgar 
O nome común máis utilizado, *pica*, deriva da palabra *piika*, usada polos pobos tungús do leste de Siberia para designar a estes animais. que comezou a usarse en inglés en 1827, e de aí pasou aos demais idiomas europeos.

### Especies 
miniatura|180x180px|*Ochotona princeps*.
miniatura|*Ochotona alpina*.|180x180px
miniatura|245x245px|*Ochotona collaris*.

Na actualidade recoñécense no xénero as seguintes trinta especies:
 
**Ochotona alpina* 
**Ochotona argentata*
**Ochotona cansus* 
**Ochotona collaris* 
**Ochotona curzoniae* 
**Ochotona dauurica* (especie tipo)
**Ochotona erythrotis* 
**Ochotona forresti*
**Ochotona gaoligongensis*
**Ochotona gloveri*
**Ochotona himalayana* 
**Ochotona hoffmanni*
**Ochotona huangensis*
**Ochotona hyperborea* 
**Ochotona iliensis* 
**Ochotona koslowi* 
**Ochotona ladacensis* 
**Ochotona macrotis* 
**Ochotona muliensis* 
**Ochotona nigritia*
**Ochotona nubrica* 
**Ochotona pallasi* 
**Ochotona princeps* 
**Ochotona pusilla* 
**Ochotona roylei* 
**Ochotona rufescens* 
**Ochotona rutila* 
**Ochotona thibetana* 
**Ochotona thomasi*
**Ochotona turuchanensis*

## Notas 
## Véxase tamén 
### Bibliografía 
* Kingdon, Jonathan & M. Hoffmann (eds.) (2015): *The Kingdon Field Guide to African Mammals.  Volume V: Carnivores, Pangolins, Equids and Rhinoceroses*. Second Edition. Londres: Bloomsbury Publishing. Bloomsbury Natural History. ISBN 978-1-4729-1236-7.
* Scortecci, G. e outros (1969) *Mamíferos*. Ed. Vergara. *Los animales. Cómo son, dónde viven, cómo viven*, vol. **2** [Ed. española dirixida por Francisco García do Cid, coa colaboración de Enrique Balcells e Pedro Arté] .
* Walker, E. (1975): *Mammals of the World*. 2 Vols. Sixth edition. Baltimore, Maryland, USA e Londres Reino Unido: Johns Hopkins University Press. ISBN 978-0-8018-5789-8. 
* Wilson, D. E. & Reeder, D. M., editors (2005): *Mammal Species of the World: A Taxonomic and Geographic Reference*, 3rd ed. Baltimore, Maryland, USA: Johns Hopkins University Press. ISBN 978-0-8018-8221-0.

### Outros artigos 
* Ocotónidos
* Lebre
* Coello

### Ligazóns externas 
* The trek of the pika, .